paragraph_text: Endokrine žlijezde su žlijezde s unutarnjim lučenjem. One proizvode hormone koji se oslobađaju u krv ili limfni sustav pa mogu djelovati daleko od mjesta gdje su proizvedeni. Molekula određenog hormona ima ulogu mijenjanja metabolizma stanica u tijelu koje imaju receptore za taj hormon: npr. hipofizarni se hormon TSH veže isključivo na receptore prisutne na stanicama štitne žlijezde i djeluje samo na njih.